[{"text_idx": "#000002", "text": "Coginio campus ar y barbeciw"}, {"text_idx": "#000004", "text": "Mae diwrnod cyntaf mis Mawrth yn ddiwrnod arbennig yng Nghymru wrth i ni dalu teyrnged i\u2019n nawddsant, Dewi Sant."}, {"text_idx": "#000005", "text": "Mae plant ysgol yn gwisgo i fyny mewn gwisgoedd o hanes a thraddodiad hir Cymru. Mae rhai plant yn cael eu hysbrydoli gan arwyr hanesyddol fel Owain Glyndw\u0302r \u2013 neu am olwg fwy modern \u2013 crys rygbi Cymru, tra bod eraill yn ymfalchi\u0308o mewn gwisgo bonedau, sgertiau brethyn, siolau a chapiau. Pa un bynnag yw\u2019r hoff wisg, anaml y\u2019i gwelir heb genhinen Bedr ddisglair neu genhinen hyfryd."}, {"text_idx": "#000006", "text": "A so\u0302n am gennin, a wyddech chi fod Dewi Sant, a aned yn ystod storm ffyrnig yn y flwyddyn 500 OC ar ben clogwyn yn Sir Benfro, yn o\u0302l y chwedl, wedi byw ei oes gyfan ar ddiet o ddw\u0302r a chennin? Roedd y diet caeth hwn yn amlwg yn gwneud lles i Dewi Sant gan iddo fyw bywyd hir \u2013 dros 100 mlynedd!"}, {"text_idx": "#000007", "text": "Fodd bynnag, nid cennin yn unig yw etifeddiaeth Dewi Sant. Roedd yn unigolyn doeth a roddai gyngor da. Yn ystod pregeth ychydig cyn ei farwolaeth ar y 1af o Fawrth, dywedodd wrth ei ddilynwyr am \u2018wneud y pethau bychain mewn bywyd\u2019."}, {"text_idx": "#000008", "text": "Pa ffordd bynnag rydych chi\u2019n dehongli\u2019r geiriau doeth hyn, yn y byd cyflym hwn rydyn ni\u2019n byw ynddo, mae\u2019n beth da pwyso a mesur a chymryd y pwysau oddi ar ein hunain \u2013 i gadw pethau\u2019n syml. Yn yr un modd, mae\u2019n braf gwneud y pethau bychain er mwyn eraill, a dod a\u0302 llawenydd iddynt, fel gwneud bwyd blasus."}, {"text_idx": "#000009", "text": "Beth am ddathlu Dydd Gw\u0302yl Dewi a rhoi gwledd o brydau blasus Cymreig i\u2019ch teulu a\u2019ch ffrindiau."}, {"text_idx": "#000011", "text": "Mae dewis eang o fwyd i\u2019w fwynhau ar Ddydd Gw\u0302yl Dewi. Cig Oen Cymru, cawl, bara lawr, cennin a chaws pob Cymreig yw\u2019r prydau sawrus mwyaf adnabyddus yn gyffredinol, tra bod bara brith a phice ar y maen blasus yn berffaith ar gyfer danteithion melys traddodiadol."}, {"text_idx": "#000013", "text": "Caiff cawl ei wneud yn draddodiadol gyda Chig Oen Cymru, a dyma\u2019r pryd perffaith ar Ddydd Gw\u0302yl Dewi. Mae\u2019n llawn dop o ysgwydd neu wddf Cig Oen Cymru suddlon a llysiau blasus gan gynnwys cennin hyfryd (wrth gwrs!), mae\u2019n bryd hawdd i\u2019w baratoi ac mae\u2019n mynd yn bell. Rhowch gynnig ar y rysa\u0301it yma am Cawl Cig Oen Cymru traddodiadol gwych. Neu, ewch am yr Hotpot Cig Oen Cymru a chaws pob hwn i gael gwledd drawiadol ar Ddydd Gw\u0302yl Dewi."}, {"text_idx": "#000016", "text": "Fel cig oen, mae cig eidion wedi cael ei ffermio yng Nghymru ers canrifoedd. Roedd gyrru gwartheg yn rhan enfawr o draddodiad ffermio\u2019r blynyddoedd a fu, lle\u2019r oedd criw cadarn a chryf o\u2019r enw porthmyn yn arfer mynd a\u0302 gwartheg a da byw eraill i farchnadoedd ar hyd a lled y wlad. Honnir bod gyrru gwartheg wedi dechrau yng Nghymru, cyn i yrru gwartheg gyrraedd UDA."}, {"text_idx": "#000019", "text": "I gydnabod y rhinweddau unigryw hyn, mae Llywodraeth y DU a\u2019r Comisiwn Ewropeaidd (CE) wedi dyfarnu statws daearyddol gwarchodedig i Gig Oen Cymru a Chig Eidion Cymru. Mae hyn yn rhoi Cig Oen Cymru a Chig Eidion Cymru yn yr un cae a\u0302 Ham Parma a chynhyrchion arbenigol eraill a chynhyrchion enw bwyd gwarchodedig o bedwar ban byd. Mae hynny\u2019n rhywbeth i fod yn falch iawn ohono."}, {"text_idx": "#000021", "text": "Er bod Cig Oen Cymru a Chig Eidion Cymru wedi cael statws daearyddol gwarchodedig i gydnabod y llu o rinweddau sy\u2019n eu nodi fel rhai unigryw o gymharu a\u0302\u2019u cystadleuwyr, mae hefyd yn werth dathlu rhai o\u2019r cynhyrchion bwyd a diod Cymreig eraill sydd wedi derbyn anrhydeddau tebyg. Mae Tatws Cynnar Sir Benfro (PGI), Halen Mo\u0302n (PDO) a Bara Lawr Cymru (PDO) ac yn fwy diweddar Cennin Cymreig (PGI), yn ddim ond rhai o\u2019r cynhyrchion blasus sy\u2019n ategu Cig Oen Cymru a Chig Eidion Cymru."}, {"text_idx": "#000022", "text": "Cliciwch yma am restr lawn o gynnyrch Cymreig sydd a\u0302 statws enw bwyd gwarchodedig."}]